Diari Oficial de la Generalitat Valenciana


Sumari del DOGV 116, del 11-08-1983 (1983/802368)

DECRET del Consell de la Generalitat Valenciana 103/1983, de 29 de juliol, pel qual s'aprova el Reglament de Règim Interior de la Conselleria de la Presidència de la Generalitat Valenciana.
---------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/07/29/103/dof/vci/html**

### Dades del document

Número de DOGV
:   116

Data del DOGV
:   11-08-1983

Secció del DOGV
:   DISPOSICIONS GENERALS

Número del document
:   1983/802368


Data del document
:   29-07-1983

Organisme emissor
:   Conselleria de Presidència

Tipus de document
:   Decret

Anàlisi jurídica

Decret del Consell de la Generalitat Valenciana 103/1983, de 29 de juliol, pel qual s'aprova el Reglament de Règim Interior de la Conselleria de la Presidència de la Generalitat Valenciana.  
L'actual estructura de la Conselleria o Departament de la Presidència del Consell de la Generalitat Valenciana, creat pel Decret del Consell de 3 de desembre de 1982, pel qual s'aprovava el Reglament de Règim Interior del Consell de la Generalitat Valenciana, es troba regulada pel Reglament de Règim Interior de la Presidència del Consell de la Generalitat Valenciana, aprovat per un altre Decret del Consell, de 3 de desembre de 1982.   
Modificat el nombre i la denominació de les Conselleries per Decret del Consell de la Generalitat Valenciana número 67/1983, de 28 de juny, nomenat Conseller de la Presidència per Decret de la Presidència de la Generalitat número 70/1983, de 28 de juny, i assignades les competències de Programació Econòmica, abans atribuides al Departament de la Presidència, a la nova Conselleria d'Economía i Hisenda, s'han produït una sèrie de canvis en l?estructura dels Departaments de l'Administració de la Generalitat Valenciana que exigeixen la reestructuració immediata del mateix Departament de la Presidència.   
L'estructuració de la Conselleria de la Presidència es formula a partir de les tres grans àrees funcionals que corresponen a aquest Departament i que són, en primer lloc, les corresponents a la infrastructura i activitat de la Secretaria del Govern Valencià; en segon lloc, les funcions de coordinació, dels distints Departaments de l'Administració de la Generalitat i en tercer lloc, el bloc funcional que inclou els serveis generals o comuns a tots els Departaments, entre els quals trobem les matèries relatives a personal, acció cívica i relacions amb altres institucions.   
L'estructura general del Departament, per a l'exercici adient de les funcions que li pertoquen, es basa en la divisió interna per àrees sectorials agrupades en centres directius o Direccions Generals i la Secretaria General Tècnica que assumeix les funcions d'assessorament, estudis, programació i les de personal, inspecció de serveis i les de gestió dels serveis generals, és a dir, els comuns a totes les àrees directives, que s'instrumenten a través d'una sola secretaria General Administrativa, tot sota la dependència del Conseller i del President.   
Aquesta estructuració suposa la supressió de les dues Subsecretaries existents fins a l'actual modificació i la disminució del nombre de Direccions Generals, que queden reduides a tres en aplicació dels criteris d'austeritat i d'eficàcia que han de presidir l'organització de la Generalitat Valenciana; desapareix la figura del Subsecretari, les funcions del qual són assignades al Secretari General Tècnic.   
Aquest esquema organitzatiu es concreta, partint de la figura del President i continuant amb la del Conseller de la Presidència, en un nivell directiu integrat pels Directors Generals i el Secretari General Tècnic, i un nivell administratiu en el qual es traben les distintes unitats que integren la Conselleria de la Presidència.   
En atenció a aquests motius, a proposta del Conseller de la Presidència, i prèvia deliberació i aprovació pel Consell de la Generalitat Valenciana, en sessió de 29 de juliol de 1983,   
DECRETE:   
CAPITOL I  
Del President de la Generalitat  
Article 1.r  
L'òrgan executiu màxim de la Conselleria de la Presidència és el President de la Generalitat Valenciana.   
Article 2.n  
CAPITOL II  
Del Conseller de la Presidència  
El Conseller de la Presidència, sota la immediata i directa dependència del President de la Generalitat, és l'òrgan executiu responsable de la Conselleria de la Presidència.   
Article 3.r  
1. El Conseller de la Presidència exerceix les funcions pròpies del Departament de la Presidència, fins i tot les de coordinació de l'Administració Valenciana, sota la dependència jeràrquica del President de la Generalitat, el qual podrà reclamar les competències esmentades.   
2. Corresponen al Conseller de la Presidència amb caràcter general i a l'àmbit de la Conselleria, les funcions atribuïdes als altres Consellers membres executius del Govern Valencià o Consell.   
CAPITOL III  
De la Secretaria General Tècnica  
Article 4.t   
La Secretaria General Tècnica té les funcions d'assessorament, estudis, programació, organització, publicacions, cap de personal de la Conselleria, inspecció i coordinació de serveis, i gestió dels serveis generals de la Conselleria.   
CAPITOL IV  
De les Direccions Generals  
Article 5.é  
La Conselleria de la Presidència de la Generalitat Valenciana està integrada per les Direccions Generals següents:   
a) Direcció General de la Funció Pública.  
b) Direcció General d'Acció Cívica.   
c) Direcció General de les Relacions Institucionals.  
Article 6.é  
La Direcció General de la Funció Pública té atribuïdes les competències en matèria de personal al servei del Consell de la Generalitat Valenciana, i en especial les matèries referides a les plantillas orgàniques, règim legal, organització, funcionament, formació, accés, contractació, situacions i registre personal.   
Article 7.é  
La direcció General d'Acció Cívica té atribuïda amb caràcter general la competència en matèria de foment i recuperació de l'esperit cívic, i en especial la promoció i divulgació de les actituds cìviques a través de campanyes institucionals, mostrar la realitat de la Comunitat Valenciana i promoure la recerca de projectes per al futur d'aquesta, així com el foment del debat, l?intercanvi sobre els comportaments cívics, a fi d'estimular el perfeccionament continu, i arreplegar les suggerències sobre el Govern i l'Administració de la Generalitat Valenciana. També té com a competència informar els ciutadans sobre les institucions autonòmiques.   
Article 8.é  
La Direcció General de Relacions Institucionals té atribuïdes les relacions del Govern Valencià i l'Administració amb les altres institucions de l'àmbit territorial de l'Estat organismes internacionals i les mateixes institucions de là Comunitat Valenciana.   
CAPITOL V   
De les Unitats Administratives  
Secció 1.ª  
De les Unitats que depenen directament del Conseller  
Article 9.é   
El Gabinet del President queda configurat com el conjunt d'unitats que assisteixen directament i personal el President. Depén del Conseller de la Presidència, tant en els aspectes orgànics com funcionals. Està integrat per dues unitats:   
1. Oficina de Protocol i Relacions Públiques, que incorpora les activitats protocolàries, organització i preparació d'actes públics, relacions públiques, i les activitats relatives a la imatge institucional de la Presidència.   
2. Secretaria de la Presidència, s'encarrega de la correspondència del President, preparació d'audiències, ordre de visites, i activitats indeterminades d'assisstència personal i directa al President.   
Article 10  
La Secretaria del Conseller de la Presidència assisteix directament el Conseller de la Presidència.   
Article 11  
El Gabinet de Premsa i Relacions Informatives de la Generalitat Valenciana té la finalitat d'aconseguir una homogeneïtzació de la imatge informativa de la Institució, el millor servei als mitjans d'informació, les més fluïdes relacions amb els mitjans de comunicació i una major eficàcia amb el menor cast en el seguiment i l'elaboració i distribució de la informació.   
Està integrat per dues seccions:   
1. La Secció de Premsa, que té al càrrec el seguiment i recopilació de la informació apareguda als mitjans de comunicació per tal de facilitar-ne el concixement als responsables de les institucions, així com l'elaboració i difusió de les noticies generades per la Generalitat Valenciana.   
2. Secció de Relacions Informatives, que assumeix amb caràcter general les altres relacions amb els mitjans de comunicació social.   
El Gabinet de Premsa podrà desenvolupar-se en unitats territorials i desconcentrades.   
Article 12  
Secció 2.ª  
De les Unitats que depenen de la Secretaria General Tècnica  
El Gabinet Tècnic es configura com unitat d'estudi, d'assessorament de tot el Departament de la Presidència i, en especial, per a la directa atenció al President i a les diferents Conselleries.   
S'estructura en tres seccions:   
1. Secció de Seguiment Estatutari, que té l'objecte de desenvolupar una labor de comprovacio del nivell de desenrotllament de les Institucions i competències estatutàries.   
2. Secció d'estudis sociologics, econòmics i programació; té l'objecte de preparar i desenvolupar estudis i programes de les especialitats sòcio-econòmiques.   
3. Secció d'Estádistica i Documentació, que té l'objecte de formar i mantenir una base de dades estadístiques i d'establir un únic centre de documentació.   
Article 13  
El Gabinet de Coordinació Interdepartamental té a càrrec la tasca de coordinació dels diferents Departaments i unitats de l'Administració de la Generalitat Valenciana. Està integrat per dues seccions:   
1. Secció de Comissions Interdepartamentals, que assumeix la infrastrùctura administrativa i la Secretaria de totes les Comissions Interdepartamentals i les Comissions Delegades del Govern, cas que s'establesquen.   
2. Secció de Coordinació a la qual li correspon la labor de seguiment de les altres matèries de diverses àrees sectorials que no vinguen coordinades a través de Comissions Delegades o Interdepartamentals.   
Article 14  
El Gabinet Jurídic té al càrrec la postulació i defensa de la Generalitat Valenciana davant els tribunals de justícia i l'emissió d'informes jurídics en general, i en especial en matèria de recursos i assumptes litigiosos, així com la coordinació en matèria de preparació de disposicions generals.   
Està integrat, a nivell central, per dues seccions:   
1. L'Advocacia del Consell, que té al càrrec la representació i defensa institucional de la Generalitat Valenciana, així com l'emissió dels informes i assessoraments juridics per al Govern i l'Administració Valencians; podrà desenvolupar-se en unitats territorials i desconcentrades.   
2. Secció de redacció, revisió i coordinació de disposicions legals. Té l'objecte de preparar i coordinar els projectes de normes a fi d'obtenir un ordenament jurídic de la Comunitat Valenciana coherent i rigorós.   
Article 15  
La Secretaria del Govern Valencià és la unitat que proporciona la infrastructura administrativa i atén la tramitació dels assumptes que hagen de ser considerats pel Govern; li correspon la preparació de l'ordre del dia, tramitació de convocatòries, i l'elaboració i custòdia de les Actes.   
Està integrada per dues seccions:   
1. Secció de preparatius de sessions, que assumeix tota la tramitació dels assumptes fins a l'adopció dels acords, preparació de l'ordre del dia i la convocatòria de les sessions.   
2. Secció d'Actes i comunicacions, que assumeix tota la tramitació des de l'adopció dels acords fins a la comunicació a les Conselleries, la redacció dels acords i de l'Acta, així com l'expedició de certificacions i de comunicacions.   
Article 16  
Servei de Publicacions; s'encarrega de la preparació i de l'edició de les publicacions del Consell de la Generalitat Valenciana.   
Està integrat per dues seccions:   
1. Secció del Diari Oficial de la Generalitat Valenciana, encarregada de la redacció, preparació i edició del Diari Oficial.   
2. Secció de Publicacions, a la qual li correspon la preparació i l'edició de totes les altres publicacions.   
Article 17  
Servei d?Informàtica; té l'objecte de formar, desenvolupar i aplicar els tractaments informàtics per a tota l'Administració de la Generalitat.   
Article 18  
Servei d'Organització i Tècniques de Gestió; té per objecte l'estudi i preparació de l'organització i anàlisi dels processos de l'Administració de la Generalitat.   
Està integrat per dues seccions:   
1. Secció d'Organització Administrativa, que s'encarrega de la preparació i estudi de les estructures organitzatives de la Generalitat.   
2. Secció de Tècniques de Gestió, que tracto l'anàlisi i l'estudi de processos administratius, i de llur millora i correcío.   
Secció 3.ª  
De la Secretaria General Administrativa  
Article 19  
La Secretaria General Administrativa té atribuïdes les funcions pròpies dels serveis generals de la Conselleria i, especialment, la preparació i gestió pressupostària, registre, arxiu, control intern de personal, manteniment d'instaldacions, parc mòbil, règim interior i coordinació dels serveis administratius.   
Article 20  
La Secretaria General Administrativa depén de la Secretaria General Tècnica, i està integrada pels Serveis de Gestió Econòmica i de Gestió Administrativa.   
Article 21  
El Servei de Gestió Econòmica té al càrrec tota la tramitació i gestió econòmica de la Conselleria i el règim intern i manteniment d'instal·lacions i vehicles.   
Està integrat per dues seccions:   
1. Secció Pressupostària, que inclou l'oficina de serveis econòmics i s'encarrega de la preparació pressupostària, la tramitació dels documents d'ingressos i pagaments, i el moviment de fons de la Conselleria.   
2. Secció del Parc Mobil, Manteniment i Règim Interior; té al càrrec el control i règim dels edificis, mobles i vehicles, així com el manteniment; té també al càrrec les mesures referents a seguretat.   
Article 22  
El Servei de Gestió Administrativa; li correspon la tramitació administrativa general de tota la Conselleria i l'exercici de les atribucions en matèria de personal pròpies de la Conselleria.   
Està integrat per dues seccions:   
1. Secció de Coordinació Administrativa, que inclou els serveis centrals de Registre, Arxiu, Tractament i actuació administrativa general.   
2. Secció de Personal de la Conselleria, que atén les competències de la Conselleria en matèria de personal.   
Secció 4.ª  
Unitats que depenen de la Direcció General de la Funció Pública  
Article 23  
Servei de Normativa, Assessorament, Relacions Socials i Reclamacions. Li correspon exercir les funcions de preparació de normes i disposicions, assessorament, relacions amb els òrganismos representatius del personal i tramitació de les reclamacions i recursos en matèria de personal.   
Està integrat per tres seccions:   
1. Secció de Normativa i Assessorament; té l'objecte de preparar les normes i d'exercir l'assessorament en matèria de Funció Pública.   
2. Secció de Relacions Socials; encarregada de les relacions amb els òrganismos sindicals i associacions de funcionaris amb caràcter general i, en especial, convenis col·lectius.   
3. Secció de Reclamacions; encarregada de la tramitació de totes les reclamacions i recursos en matèria de personal.   
Article 24  
Servei de Gestió de Personal; inclou tot l'àmbit de gestió, i està format per cinc seccions:   
1. Secció de Registre; tramita tot el registre de personal funcionari i laboral.   
2. Secció Accés a la Funció Pública; li correspon la tramitació dels concursos, oposicions i contractacions.   
3. Secció d?Incidències i Situacions del personal funcionari.   
4. Secció d?Incidències i Situacions del personal contractat.   
5. Secció de Coordinació de gestió del personal de les distintes Conselleries; té l?objecte de coordinar els responsables de personal de les Conselleries i procurar el manteniment d'un règim homogeni del personal a totes aquestes.   
Article 25  
Estola d'Administració Pública; té l'objecte de formar, reciclar i perfeccionar els funcionaris públics i personal de la Comunitat Valenciana i de les altres Administracions Públiques del seu àmbit territorial, així com l'estudi i investigació de tècniques de gestió, òrganització i mètodes, millora del funcionament de l'Administració Pública.   
Secció 5.ª  
Unitats que depenen de la Direcció General d'Acció Cívica  
Article 26  
Servei d?Informació i Comunicacions; té l'objecte d'informar, amb caràcter general i específic, els ciutadans, la realització de campanyes institucionals i d'accions de difusió de les institucions autonomiques. Aquest servei podrà desenvolupar-se en unitats territorials i desconcentrades.   
Article 27  
Servei de Participació Ciutadana i Qualitat de Vida; li correspon l'organització i realització d'accions tendents al desenvolupament del civisme, el foment de la qualitat de la vida a través de la formació del ciutadà, i l'impuls de la consciència social sobre el medi ambient i consum.   
Està integrat per dues seccions:   
1. Secció d'Accions Institucionals, que inclou allò relatiu a la participació ciutadana i l'organització i realització d'accions tendents al desenvolupament del civisme.   
2. Secció de Qualitat de Vida, que inclou les activitats destinades a la millora i potenciació de la qualitat de vida dels ciutadans, especialment en matèria de consum i de medi ambient.   
Secció 6.ª  
Unitats que depenen de la Direcció General de Relacions Institacionals  
Article 28  
L'Oficina de la Comissió Mixta de Transferències té la missió de proporcionar el suport tècnic i administratiu a la Comissió Mixta de Transferències i a la Presidència de la Generalitat, de la qual depén.   
Article 29  
El Servei de Relacions amb les Corts i desenvolupament estutari; inclou tot el conjunt de relacions Govern-Corts, i amb ellas, l?ordenació del desenvolupament legislatiu de l'Estatut, quant a iniciatives del mateix Govern, així com les relacions amb les altres institucions de la Generalitat.   
Article 30  
Servei de Relacions amb l'Estat i Organismes Nacionals i Internacionals; canalitza i instrumenta les relacions de la Comunitat Valenciana amb aquestes Entitats.   
Article 31  
Servei de Relacions amb les Comunitats Autònomes i amb les Entitats Públiques de la Comunitat; canalitza les relacions de la Comunitat Valenciana amb les respectives comunitats autonomes, així com amb les Entitats d'àmbit territorial menor que el de la Comunitat Valenciana, dins del seu territori.   
CAPITOL VI  
D'altres funcions dels òrgans i unitats  
Article 32  
A més a més de les funcions atribuïdes als diferents òrgans i unitats que s'inclouen en aquesta norma, aquests tindran aquelles que els encomane el President i el Conseller de la Presidència, i, si convé, els Directors Generals i el Secretari General Tècnic, en l'esfera de llurs atribucions.   
DISPOSICIONS DEROGATORIES  
Primera.-Queda derogat el Reglament de Règim Interior de la Presidència del Consell de la Generalitat Valenciana, aprovat per Decret de 3 de desembre de 1982, i publicat al Diari Oficial de la Generalitat Valenciana número 85, de 17 de desembre de 1982   
Segona.-Queden dérogades totes les altres normes d'igual o inferior rang que s'oposen a aquest Reglament.   
DISPOSICIONS FINALS  
Primera.-Aquesta estructura òrganitzativa ve referida a la determinació d'unitats, llurs funcions i interdependències; la determinació de nivells i llocs de treball corresponents a aquestes unitats serà realitzada a través de les plantilles orgàniques corresponents.   
Segona.-El Conceller de la Presidència disposarà les normes i les resolucions adients per al desenvolupament d'aquest Reglament.   
Tercera.-Aquest Reglament entrarà en vigor el dia de la publicació al Diari Oficial de la Generalitat Valenciana.   
València, 29 de juliol de 1983.   
El President de la Generalitat,  
JOAN LERMA I BLASCO  
El Conseller de la Presidència  
RAPAEL BLASCO I CASTANY


Còpia Permalink ELI